**Alstahaug Dønna Herøy Leirfjord Lurøy Træna**

**kommune kommune kommune kommune kommune kommune**



**SPESIALPEDAGOGISKE**

**RUTINER FOR**

**YTRE HELGELAND-REGIONEN**

# Innhold

1. Bekymringsfasen

1. Henvisning til PP-tjenesten

1. Sakkyndig vurdering av barnets behov
2. Vedtaksfasen
3. Planlegging og gjennomføring
4. Evaluering og veien videre
5. Oversikt over året
6. Vedlegg

#### Hjemmel

Opplæringslova **§ 5-1.** Rett til spesialundervisning <http://www.lovdata.no/all/tl-19980717-061-006.html> og Lov om barnehage § 19a.Rett til spesialpedagogisk hjelp <https://lovdata.no/dokument/NL/lov/2005-06-17-64/KAPITTEL_6#KAPITTEL_6>

#### Veileder

Utdanningsdirektoratets veileder: «Veileder til opplæringsloven om spesialpedagogisk hjelp og spesialundervisning» anbefales: [Veileder-spesialundervisning](http://www.udir.no/laring-og-trivsel/sarskilte-behov/spesialundervisning/Spesialundervisning/?depth=0&print=1#Fase-4-Vedtaksfasen)

[Veileder-spesialpedagogisk-hjelp](http://www.udir.no/laring-og-trivsel/sarskilte-behov/spesialpedagogisk-hjelp/)

#### Generelt

Retten til spesialpedagogisk hjelp eller spesialundervisning er knyttet til barn/elever som ikke har eller ikke kan få en forsvarlig utvikling/tilfredsstillende utbytte av det ordinære opplæringstilbudet.

Vurdering av behov for spesialpedagogisk hjelp er knyttet til vurdering av om barnet har en forsvarlig utvikling. Vurdering av behov for spesialundervisning er avhengig av forhold knyttet til den enkelte elev, (barn, ungdom eller voksen) og ulike forhold ved det ordinære opplæringstilbudet.

Bekymringsfasen

[**Før-skole**](http://www.udir.no/laring-og-trivsel/sarskilte-behov/spesialpedagogisk-hjelp/faser-i-saksgangen/fase-1-du-tror-et-barn-har-behov-for-spesialpedagogisk-hjelp/)

Fasen er i hovedsak regulert i Lov om barnehager § 19a.*Rett til spesialpedagogisk hjelp* <https://lovdata.no/dokument/NL/lov/2005-06-17-64/KAPITTEL_6#KAPITTEL_6>

I barnehagealder er det viktig å se på barnets utvikling, læring, evner og forutsetninger, for eksempel om dette barnet utvikler seg senere enn det som er normalt for alderen. Dersom barnehagen her ser grunn til bekymring må de gjennomføre en kartlegging og prøve ut tiltak for å støtte best mulig opp under barnets utvikling. Systematisk observasjon og kartlegging skal dokumenteres skriftlig. Kommunens kartleggingsrutiner skal følges. I denne perioden er det naturlig å rådføre seg med PPT ved behov. Saken kan drøftes uten å være henvist, forutsatt at det er innhentet samtykke fra foreldrene.

Kartlegging som bør gjøres i denne perioden: se vedlegg om kartlegging.

[**Skole**](http://www.udir.no/laring-og-trivsel/sarskilte-behov/spesialundervisning/Spesialundervisning/?depth=0&print=1#Fase-1-Tilpasset-opplaring---bekymringsfasen)

Skolen kartlegger læringsmiljøet, undervisningen og elevens faglige ståsted.

Skolen må ha en plan for hvordan de kartlegger, hvilke kartleggingsverktøy de skal bruke og hvem som er ansvarlig for kartleggingen.

Etter kartleggingen skal skolen prøve ut nye tiltak. Tiltakene ligger innenfor skolens egen organisering, og dermed innenfor ordinær opplæring. Skolens plikt til å prøve ut tiltak før henvisning til PP-tjenesten gjelder ikke hvis det, etter skolens vurdering, er åpenbart at tiltakene ikke vil føre til at eleven får et tilfredsstillende utbytte av opplæringen.

Skolen må utarbeide en plan for de tiltak som settes i gang.

Kartlegging som skolen bør gjøre i denne perioden: se vedlegg om kartlegging.

**Kartleggingsmodell**

Samarbeid mellom barnehage/skole og hjem

Gjennomføring av observasjoner, kartleggingsprøver og drøftinger internt i barnehagen/på skolen

Evaluering

Skriftlig dokumentasjon

Gjennomføre observasjoner, kartleggingsprøver på nytt

Tiltak:

Innhold

Arbeidsmetoder

Organisering

Drøfting barnehagen/skolen/PPT

Henvisning til PPT med relevant dokumentasjon med samtykke fra foreldre/foresatte

Fortsatt tilpasset opplæring

Ordinært barnehagetilbud

Henvisning til PP-tjenesten

Hvis konklusjonen etter utprøving av tiltak er at barnet ikke har en forsvarlig utvikling/eleven ikke har tilfredsstillende utbytte av undervisningen må det sendes henvisning til PPT for videre utredning. Henvisning til PPT Ytre Helgeland sendes på eget skjema, med samtykke fra elev/foresatte. Foresatte, skoler, barnehage og helsestasjonen kan henvise til PPT. På skolene er det rektor som sender henvisningen og i barnehagene er det styrer. Henvisningsskjemaet og annen relevant dokumentasjon sendes PPT ytre Helgeland. Oppvekstansvarlig i kommunen skal alltid ha kopi av henvisningen. Leder av støtteteamet barnehage skal ha kopi.

Sakkyndig vurdering

[Før-skole](http://www.udir.no/laring-og-trivsel/sarskilte-behov/spesialpedagogisk-hjelp/faser-i-saksgangen/fase-3-pp-tjenesten-gjor-en-sakkyndig-vurdering-av-barnets-behov/)

[Skole](http://www.udir.no/laring-og-trivsel/sarskilte-behov/spesialundervisning/Spesialundervisning/?depth=0&print=1#Fase-3-Sakkyndig-vurdering)

En sakkyndig vurdering skal ligge til grunn før kommunen beslutter om barnet har rett til spesialpedagogisk hjelp eller ikke gjennom et enkeltvedtak, jf. [§ 5-3](http://lovdata.no/dokument/NL/lov/1998-07-17-61#%C2%A75-3).

Den sakkyndige vurderingen skal munne ut i en skriftlig tilrådning fra PP-­tjenesten til kommunen.

Fasen avsluttes med at tilrådingen sendes kommunen. Oppvekstansvarlig i kommunen sender sakkyndig vurdering til de foresatte og skolene/barnehagene.

## Vedtaksfasen

[**Før-skole**](http://www.udir.no/laring-og-trivsel/sarskilte-behov/spesialpedagogisk-hjelp/faser-i-saksgangen/fase-4-kommunen-fatter-vedtak/)

[**Skole**](http://www.udir.no/laring-og-trivsel/sarskilte-behov/spesialundervisning/Spesialundervisning/?depth=0&print=1#Fase-4-Vedtaksfasen)

Kommunen skal fatte enkeltvedtak både når de innvilger og når de avslår spesialpedagogisk hjelp. Foreldrene skal få et enkeltvedtak fra kommunen både når barnet har rett og når barnet ikke har rett til spesialpedagogisk hjelp.

I enkeltvedtaket skal det tydelig komme frem hvilket tilbud barnet skal få. Det er kommunen som sender enkeltvedtaket til foreldrene.

**Planlegging og gjennomføring**

[**Før-skole**](http://www.udir.no/laring-og-trivsel/sarskilte-behov/spesialpedagogisk-hjelp/faser-i-saksgangen/fase-5-barnet-far-den-spesialpedagogiske-hjelpen/)

Etter at vedtak om spesialpedagogisk hjelp foreligger skal det utarbeides en individuell utviklingsplan for barnet. Utviklingsplanen er et verktøy for alle ansatte i barnehagen, både for den spesialpedagogiske hjelpen og i det allmennpedagogiske barnehagetilbudet.

[**Skole**](http://www.udir.no/laring-og-trivsel/sarskilte-behov/spesialundervisning/Spesialundervisning/?depth=0&print=1#Fase-5-Planlegging-og-gjennomforing-)

Når kommunen har fattet et enkeltvedtak som gir eleven rett til spesialundervisning, må skolen utarbeide en individuell opplæringsplan (IOP) for eleven.

Planleggingsfasen handler blant annet om utforming av IOP. IOP-en er et verktøy for lærerne både i spesialundervisningen og i den ordinære opplæringen.

### Evaluering og veien videre

[**Før-skole**](http://www.udir.no/laring-og-trivsel/sarskilte-behov/spesialpedagogisk-hjelp/faser-i-saksgangen/fase-6-kommunen-eller-barnehagen-evaluerer-hjelpen-og-planlegger-veien-videre/)

Denne fasen består i å evaluere i hvilken grad det tilbudet som barnet får, fungerer. Evalueringen skal gi grunnlag for eventuelt å justere arbeidet, enten det gjelder innhold, arbeidsmåter, organisering eller metoder. Evalueringer bør skje fortløpende hele året. Oppsummering av evalueringer danner grunnlag for årsrapporten, jf. § 5-5 annet ledd.

Barnets behov og utvikling avgjør om det er behov for ny sakkyndig vurdering og nytt enkeltvedtak. Det vil være naturlig å drøfte dette med PP-tjenesten på de halvårlige oppstartmøtene.

I denne fasen må barnehagen også vurdere om det er behov for å videreføre den spesialpedagogiske hjelpen. Dersom barnehagen og de foresatte mener at barnet ikke har behov for videre spesialpedagogisk hjelp må dette komme med i årsrapporten.

[**Skole**](http://www.udir.no/laring-og-trivsel/sarskilte-behov/spesialundervisning/Spesialundervisning/?depth=0&print=1#Fase-6-Evaluering-og-veien-videre-)

Evalueringen skal gi skolen grunnlag for å justere det videre arbeidet, enten det gjelder innhold, arbeidsmåter, organisering eller metoder.

Skolen bør vurdere [elevens](http://www.udir.no/Regelverk/tidlig-innsats/Skole/Oversikt-over-aktorene/Eleven/) utvikling fortløpende hele året. Elever som mottar spesialundervisning har også rett til underveisvurdering.

En viktig del av fasen er årsrapporten. I denne rapporten skal skolen årlig vurdere den opplæringen eleven har fått og elevens utvikling ut fra de målene som er satt i elevens individuelle opplæringsplan (IOP).

I denne fasen må skolen også vurdere om det er behov for å videreføre spesialundervisningen. Hvis skolen og de foresatte mener at eleven ikke har behov for videre spesialundervisning må dette komme med i årsrapporten. Det vil være naturlig å drøfte dette med PP-tjenesten på de halvårlige oppstartmøtene.

Rapportene sendes de foresatte og oppvekstansvarlig i kommunen.

##### **Oversikt over året**

Saksbehandling/ vedtak i kommune gjøres kontinuerlig hele året med hovedvekt i mai/juni og januar.

Sakkyndig vurdering gjøres hele året.

|  |  |  |
| --- | --- | --- |
| Måned | Innhold | Frist |
| Januar | Oppstartsmøter PPTRessursmøterSaksbehandling og vedtak i kommune |  |
| Februar | Søknad til videregående opplæring | 1.februar  |
| Mars | Søknad til videregående opplæring | 1.mars |
| April | Sakkyndig vurdering kommune PPT | 15.april |
| Mai | Saksbehandling og vedtak i kommune |  |
| Juni | Evalueringsmøter skole/barnehage Saksbehandling og vedtak i kommuneIUP/IOP arbeid | 20.juni  |
| Juli |  |  |
| August | Oppstartmøter PPT |  |
| September | Oppstartsmøter PPT |  |
| Oktober | Melding til Fylkeskommunen Søkere med rett til fortrinn til særskilt utdanningsprogram VG1 § 6-15  | 1.oktober  |
| November/Desember  | Evalueringsmøter barnehage/skole  |  |
| Desember | Pedagogisk rapportForeløpig IOP Alstahaug kommune Melding om behov for spesialpedagogisk hjelp/spesialundervisningRessurssøknad  | 20.desember |

# Vedlegg

* Henvisningsskjema
* Pedagogisk rapport – barnehage
* Pedagogisk rapport momentliste – barnehage
* Pedagogisk rapport – skole
* Pedagogisk rapport momentliste – skole
* Individuell utviklingsplan/Individuell opplæringsplan (IUP/IOP)
* Plan for tiltak for enkeltbarn
* Evaluering av tiltak – enkeltbarn
* Melding om behov for spesialpedagogisk hjelp/spesialundervisning
* Foreløpig IUP/Foreløpig IOP
* Veiledning for kartlegging i bekymringsfasen
* Overgang barnehage-skole, mellom grunnskoler og overgang ungdomsskole – videregående skole